**RAPORT**

**privind participarea Municipiului Suceava în calitate de partener la implementarea proiectului ”Dezvoltare inteligenta pentru orase europene 2014 – 2020” finantat de Uniunea Europeana prin Programul Cadru Horizon 2020**

 Municipiul Suceava va implementa in perioada 2015 – 2019 proiectul ”Dezvoltare inteligenta pentru orase europene 2014 – 2020” care va fi finantat din fonduri europene nerambursabile in cardul programului Horizon 2020. Horizon 2020 este programul cadru al Uniunii Europene in domeniul cercetarii si inovarii si reprezinta instrumentul economic pentru asigurarea competitivitatii pe plan mondial a spatiului european comun.

**Obiectivele proiectului**

 Proiectul ”Dezvoltare inteligenta pentru orase europene 2014 – 2020” introduce 12 Soluții inteligente pentru a satisface cele trei aspecte diferite ale sustenabilității: economice, sociale și de mediu. Pe langa obiectivul principal - transferul de experienta si bune practici cele 3 scopuri ale proiectului sunt: 1) de a îmbunătăți calitatea vieții pentru cetățenii europeni, 2) de a reduce impactul asupra mediului al activitatilor economice si 3) de a crea o dezvoltare economică durabilă.

**Parteneri:** Municipiul Suceava impreuna cu Graz (Austria), Porto (Portugalia), Cork (Irlanda), Valetta (Malta) vor fi parteneri discipoli in cadrul proiectului si vor invata din exemplele de bune practici ale oraselor lider. Orasele lider sunt: Stockholm (Suedia), Barcelona (Spania) si Koln (Germania). In parteneriat mai exista si parteneri firme private din tari precum: Ungaria, Suedia, Finlanda, Germania, Spania, Belgia, Danemarca si Franta care vor pune în aplicare 12 Soluții inteligente, în ceea ce privește eficiența energetica.

**Durata:** 48 luni, incepand din Ianuarie 2015.

**Municipiul Suceava va adera la experienta oraselor lider prin 8 solutii inteligente si anume:**

• Soluția inteligentă 1. Eficienta si climat inteligent pentru reabilitarea cladirilor

• Solutia inteligenta 3. Informatii si solutii de recuperare si refolosire a energiei

• Solutia inteligenta 4. Solutii inteligente de producere a energiei locale

• Solutia inteligenta 5. Sisteme de iluminat public inteligente

• Solutia inteligenta 7. Colectare selectiva a deșeurilor, transformarea deșeurilor în energie electrică

• Solutia inteligenta 10. Management inteligent al traficului

• Solutia inteligenta 11. Vehiculele alimentate cu carburanți alternativi pentru o mai bună calitate a aerului

• Solutia inteligenta 12. Solutii inteligente pentru mobilitate

 Municipiul Suceava se așteptă ca participarea la acest proiect sa faciliteze transferul de bune practici pe care orasele lider le au în domeniile mentionate.

 **Activitatile proiectului includ:**

* realizarea in colaborare cu expertii tehnici din orasele partenere a consultantei pentru sprijinirea implementarii in municipiul Suceava a proiectelor care presupun eficienta energetica;
* realizarea de campanii de informare locala in vederea schimbarii mentalitatii cetatenilor in activitati care presupune eficienta energetica;
* participarea la seminarii si conferinte locale, nationale si europene
* realizarea de studii si analize la nivelul municipiului Suceava pentru identificarea nevoilor locale si a proiectelor viitoare ce trebuie implementate in domeniul eficientei energetice (ex: transport public local cu autovehicule electrice, reabilitarea termica a cladirilor, mobilitate urbana, producerea de energie din surse alternative).

 **Bugetul total al proiectului este de 32.521.771 Euro din care contributia Uniunii Europene este de 24.999.450 Euro. In cadrul acestui proiect Municipiul Suceava va beneficia de 53.325 Euro nerambursabili, finantati in proportie de 100% de Uniunea Europeana repartizati astfel:**

- 7.960 Euro cheltuieli personal

- 20.000 Euro cheltuieli consultanta externa (experti tehnici din partea oraselor partenere care vor sprijini implementarea in Suceava a proiectelor care promoveaza eficienta energetica)

- 15.700 Euro deplasari pentru seminarii si conferinte nationale si internationale

- 3.000 Euro cheltuieli materiale pentru diseminare (brosuri si pliante)

- 6.665 euro cheltuieli administrative.

**Dan Dura**

**Manager Proiect**